virā́ḍasi dákṣiṇā digíti virā́ḍḍha nā́maiṣā dákṣiṇā dígrudrā́ste devā ádhipataya íti rudrā́ haitásya diśó devā ádhipataya índro hetīnā́m pratidhartetī́ndro haivā́tra hetīnā́m pratidhartā́ pañcadaśástvā stómaḥ pr̥thivyā́ṃ śrayatvíti pañcadaśéna haiṣā stómena pr̥thivyā́ṃ śritā praúgamukthamávyathāyai stabhnātvíti praúgeṇa haiṣòkthenā́vyathāyai pr̥thivyā́ṃ stabdhā́ br̥hatsā́ma prátiṣṭhityā antárikṣa íti br̥hatā́ haiṣā sā́mnā prátiṣṭhitāntárikṣa ŕ̥ṣayastvā prathamajā́ deveṣvíti tásyokto bándhuḥ